**„Савила се бела лоза винова“**

Савила се бела лоза винова,

бела лоза винова, бела лоза винова.

Тодор Тоди подвалио, три пут коло обишао.

То не била бела лоза винова,

бела лоза винова, бела лоза винова.

Тодор Тоди подвалио, три пут коло обишао.

Већ то било двоје мило и драго, двоје мило и драго,

двоје мило и драго, двоје мило и драго.

Тодор Тоди подвалио, три пут коло обишао.

Такт 2/4, отворено мешовито коло, држање за руке доле, смер кретања обрнут кретању казаљке на сату.

Игра се састоји из два дела. У првом делу, у целини од 10 2/4тактова, изводе се трчећи кораци који се завршавају топотом и окретом у супротни смер, а затим се иста целина од 10 2/4тактова понови у супротном смеру. Може се кретати по обиму круга или свијајући коло у спиралну путању на првих 10 2/4такова и развијајући га до почетног положаја у других 10 2/4тактова.

У другом делу, примењени су кораци са укрштањем и кораци са избацивањем супротне ноге напред-унутра, симетрично, у десну и леву страну, у целини 4 2/4такта који се понављају три пута. Читава играчка целина састоји се од 32 2/4такта. При игрању у бржем темпу од корака са укрштањем настају два скока, а од корака са избацивањем поскок са избацивањем.